section_heading: Pad i drugi uspon Lorda Voldemorta
paragraph_text: U Voldemortovu pokušaju da sazna cijelo proročanstvo o Harryju Potteru i sebi, svi smrtonoše koji su sudjelovali u borbi u Odjelu tajni (oko 11 njih) bivaju zarobljeni, osim Bellatrix Lestrange, koja je uspjela pobjeći zajedno s Voldemortom. Ministarstvo i ostatak čarobnjačkog svijeta konačno mora prihvatiti istinu o Voldemortovu povratku, a smrtonoše počinju djelovati otvoreno, ubijajući pritom velik broj bezjaka, a i nekoliko važnih čarobnjaka te na posljetku i samog Albusa Dumbledorea.